Sofia Mensurado

Sofia Mensurado Silva (Portugal, 1992) zientzialaria, biokimikaria eta ikertzailea da. Bularreko minbiziaren immunoterapiako prozesu molekularrak ikertzen ditu. 2018an, bere taldeak Janssen saria irabazi zuen.

 Bizitza 
Sofia Mensurado Osasun Zientzietan graduatu zen Lisboako Unibertsitatean, eta biokimikako masterra egin zuen unibertsitate bereko Zientzia Fakultatean. Tesia João Lobo Antunes Medikuntza Molekularreko Institutuan garatu zuen, iMM. Bruno Silva-Santosen laborategian egin zuen doktoretza, eta 2020. urtean doktoretza ondoko ikertzaile lanetan hasi zen institutu horretan bertan.

Mensuradok T linfozitoek minbiziaren aurkako erantzun immunean duten zeregina aztertzen du, zehazki T gamma/delta zelulen neutralizazioa, tumore-ugalketan laguntzen dute eta. Gainera, metioninaren eraginkortasuna ere aztertu du, gure dietan dagoen aminoazido bat, proteinen osagaia, immunoterapia bularreko minbiziaren tratamendu gisa indartzeko.

 Argitaratutako lanak 
2014 eta 2019 artean, Mensuradok hainbat artikulu zientifiko idatzi zituen:

 2019 - γδ T cells: pleiotropic immune effectors with therapeutic potential in cancer, Nature Reviews Cancer.
 2019 - γδ-T cells promote IFN-γ–dependent Plasmodium pathogenesis upon liver-stage soluion, PNAS.
 2018 - Tumor-associated neutrophils suppress pro-tumoral IL-17+ γδ T cells through induction of oxidative stress, PLOS Biology.
 2017 - IL‐23 drives differentiation of peripheral γδ17 T cells from adult bone marrow‐deried precursors, EMBO Reports.
 2014 - Murine CD27(-)) V gamma 6(+) gamma delta T cells producing IL-17A promote ovarian cancer growth via mobilization of protumor peritoneal macrophages, PNAS.

 Aintzatespenak 

 2015ean, T zelulek tumore-mikroingurunean duten gaitasunaren eta funtzioaren erregulazioa izeneko doktoretza-proiektua Zientzia eta Teknologiarako Fundazioaren doktoretza-beka batekin finantzatu zen. 
 2016ko apirilean Portugalgo Inmunologia Elkartearen sari bat jaso zuen atzerrian egonaldi bat egiteko.
 2018an, Janssen Innovation sariaren bigarren edizioa irabazi zuen, Bruno Silva-Santosekin eta Karine Serrerekin batera (30.000 €-koa), Los neutrófilos asociados a tumores suprimen las células T pro-tumorales IL-17 + γδ mediante la inducción de oxidantes estrés (euskaraz: Tumoreei lotutako neutrofiloek IL-17 + γδ tumore-aldeko T zelulak ezabatzen dituzte estres oxidatzaileak induzituz). Ikerketa horrek iMM-Renda Fondoa ere lortu zuen, Associação Renda eta iMM-k emandakoa.

 Erreferentziak 

 Kanpo estekak 

 Sofia Mensuradorekin elkarrizketa, 2020ko Bularreko Minbiziaren Nazioarteko Hilabetean
 IMM Loop Fund orria
 Sofia Mensuradok metionina hartzearen manipulazioaz eta bere paperaz hitz egin du

Kategoria:Lisboako Unibertsitateko ikasleak
Kategoria:Portugalgo zientzialariak
Kategoria:Emakume zientzialariak
Kategoria:Emakume ikertzaileak
Kategoria:Emakume biokimikariak